FSF ætlar at hava tvey B1 skeið í januar og februar 2013. Fyrra skeiðið verður í Gundadali 18-20. januar. Annað skeiðið verður í Leirvík 1-3. februar. Bæði skeiðini eru treytaði av nóg góðari undirtøku. B1 er byrjunarskeið hjá teimum, sum ætla at útbúgva seg á venjaraøkinum. Men B1 er eisini ætlað foreldrum og leiðarum, sum á ymiskan hátt ynskja at hjálpa til í felagnum við eitt nú venjing av yngri børnum. Tá skeiðið er av, verður luttøkubræv latið luttakarunum. Tey, sum hava tikið B1 skeið, hava rætt til at luttaka á B2 skeiðinum, sum verður í 8-10 & 15-17. februar 2013. Evni, sum verða viðgjørd á B1 skeiðinum, eru m. a.: · Fótbóltur, foreldur og felag · Leikarin/barnið · Venjing og dystur · Venjarin/ungdómsleiðarin · Fyrsta hjálp og fótbóltsskaðar · Eitikkur og virðisgrundarlag Ongin próvtøka er, men kravt verður, at uppmøtingin er 100%. Byrjað verður fríggjadag kl 18 og skeiðið endar sunnudag kl. 17. Upptøkutreytir: Luttakarin skal vera 15 ár ella eldri. . Luttøkugjald: Kostnaðurin fyri skeiðið er 1.000 krónur. Íroknað kostnaðin er frálærutilfar og kostarhald. –Tó er tað soleiðis, at kvinnurnar ikki rinda luttøkugjald. Áhugað kunnu venda sær til felagið á e-post, 07 vestur @ 07vestur, ella telefon 215180.